Publication: Magyar Közlöny
Issue: MK-2003-81 (Year: 2003, Number: 81)
Era: 1990-2004
Section: többször módosított 1995. évi XXXIX. törvény 7. § (4) bekezdése szerinti, és e törvény mellékletében meghatározott, tartós állami tulajdonban maradó társaságok (a továbbiakban: Célszervezetek) célszerinti mûködtetése.
Paragraph Index: 318

a) A Közalapítvány és a Kuratórium mûködésével, gazdálkodásával kapcsolatos döntés-elõkészítési; operatív, adminisztrációs feladatokat — kivéve a Célszervezetekkel kapcsolatos feladatokat — az ügyvezetõ igazgató által vezetett Közalapítványi Iroda látja el. Az ügyvezetõ igazgató munkaviszonyának létesítése és megszüntetése az Alapítók elõzetes egyetértésével meghozott Kuratóriumi döntés alapján történik. Az ügyvezetõ igazgató felett minden más munkáltatói jogot a Kuratórium elnöke gyakorol, az ügyvezetõ igazgató díjazásának, juttatásainak megállapításához, a vele szembeni munkáltatói kártérítési igény érvényesítéséhez, külföldi kiküldetésének elrendeléséhez azonban a Kuratórium elõzetes egyetértése szükséges. A Közalapítványi Iroda alkalmazottai felett a munkáltatói jogokat az ügyvezetõ igazgató gyakorolja.

Source: https://magyarkozlony.hu/hivatalos-lapok/fa506e6f1ad30fd57c5eb836d1584fcb054c47a3/dokumentumok/0bbeaec27e184ec65a7aa68b88317009f7ad1aba/letoltes